Държавен вестник, бр. 75, 2011 г., стр. 39

БРОЙ  75	
Д Ъ Р Ж А В Е Н  В Е С Т Н И К 	
СТР.  39  
МИНИСТЕРСТВО
НА ЗДРАВЕОПАЗВАНЕТО
МИНИСТЕРСТВО
НА ТРУДА И СОЦИАЛНАТА 
ПОЛИТИКА
НАРЕДБА № 8
от 7 септември 2011 г.
за условията и реда за осъществяване на 
програми за психосоциална рехабилитация 
на лица, които са били зависими или са зло­
употребявали с наркотични вещества
Раздел I
Общи положения
Чл. 1. С тази наредба се уреждат условията 
и редът за осъществяване на програми за пси­
хосоциална рехабилитация на лица с психични 
и поведенчески разстройства, дължащи се на 
употреба на наркотични вещества.
Чл. 2. (1) Психосоциална рехабилитация 
на лица с психични и поведенчески разстрой­
ства, дължащи се на употреба на наркотични 
вещества, е система от дейности и грижи, 
насочени към подобряване на био-психо-
социалното функциониране на индивида и 
неговата социална интеграция в обществото.
(2) Програмата за психосоциална рехабили­
тация е системата от дейности и грижи по ал. 1, 
която включва психологически интервенции и 
социални дейности, извършвани в общността 
и в лечебни заведения, които подпомагат и 
разширяват възможностите на лицата да водят 
самостоятелен начин на живот.
Чл. 3. (1) Програмата за психосоциална 
рехабилитация се реализира чрез социални 
услуги, предоставени в общността и в лечебни 
заведения. 
(2) Психосоциалната работа се осъществя­
ва в съответствие с действащите методики, 
стандарти и изисквания за социални услуги, 
регламентирани в Закона за социално подпо­
магане и правилника за неговото прилагане. 
(3) Психосоциалната рехабилитация в лечеб­
ните заведения се осъществява в съответствие 
с Наредба № 24 от 2004 г. за утвърждаване 
на медицински стандарт „Психиатрия“ (ДВ, 
бр. 78 от 2004 г.).
Раздел ІІ
Условия и ред за осъществяване на програми 
за психосоциална рехабилитация
Чл. 4. (1) Програмите за психосоциална 
рехабилитация се осъществяват от институ­
ции и лица по чл. 18 от Закона за социално 
подпомагане и от лечебни заведения по чл. 89, 
ал. 1, т. 2 и 3 от Закона за контрол върху 
наркотичните вещества и прекурсорите.
(2) Ръководител на програма за психосо­
циална рехабилитация може да бъде:
1. лице с образователно-квалификационна 
степен „магистър“ по медицина, притежаващо 
3-годишен стаж в областта на лечението и 
рехабилитацията на зависимостта към нар­
котични вещества;
2. лице с образователно-квалификацион­
на степен „бакалавър“ или „магистър“ по 
психология, притежаващо 3-годишен стаж 
в областта на лечението и рехабилитацията 
на зависимостта към наркотични вещества;
3. лице с образователно-квалификационна 
степен „бакалавър“ или „магистър“ в областта 
на социалната работа, притежаващо 3-годишен 
стаж в областта на социалната рехабилитация 
на зависимостта към наркотични вещества;
4. лице с образователно-квалификаци­
онна степен „бакалавър“ или „магистър“ в 
областта на социалните или хуманитарните 
науки, преминало специализирано обучение 
в областта на зависимостите и притежаващо 
5-годишен стаж в областта на лечението и 
рехабилитацията на зависимостта към нар­
котични вещества. 
(3) Лицата по ал. 2 преминават курс за 
обучение на ръководители на програми за 
психосоциална рехабилитация по програма, 
утвърдена от министъра на здравеопазването.
(4) Курсът по ал. 3 се провежда от Наци­
оналния център по наркомании съвместно с 
юридически лица с нестопанска цел и лечебни 
заведения, вписани в базата данни по чл. 8, 
ал. 1, които имат най-малко петгодишен опит 
в осъществяването на програми за психосо­
циална рехабилитация.
Чл. 5. (1) За осъществяване на програми 
за психосоциална рехабилитация лицата по 
чл. 4, ал. 1 подават в Националния център по 
наркомании заявление, в което посочват еди­
нен идентификационен код на лицето, когато 
е търговец или кооперация, или код БУЛСТАТ 
на юридическото лице, когато не е търговец, 
към което прилагат следните документи:
1. копие от удостоверението за регистрация 
на лечебното заведение – за лечебните заведе­
ния по чл. 89, ал. 1, т. 2 от Закона за контрол 
върху наркотичните вещества и прекурсорите;
2. копие от разрешението за осъществяване 
на лечебна дейност – за лечебните заведения 
по чл. 89, ал. 1, т. 3 от Закона за контрол 
върху наркотичните вещества и прекурсорите;
3. копие от удостоверението за вписване в 
регистъра на Агенцията за социално подпо­
магане и копие от лиценза за предоставяне 
на социални услуги на деца под 18 години 
(когато в програмата ще се включват и деца 
под 18 години) – за лицата по чл. 18, ал. 1, 
т. 3 и 4 от Закона за социално подпомагане;
4. проект на програма за психосоциална 
рехабилитация;
5. списък на персонала, данни за квали­
фикацията му, длъжностни характеристики;